– Прыярытэты ў дзяржаўнай маладзёжнай палітыцы на працягу апошняга дзесяцігоддзя застаюцца нязменнымі: атрыманне якаснай адукацыі і падтрымка адоранай і таленавітай моладзі, сацыяльная падтрымка маладых сем’яў і многае іншае. Асаблівая ўвага надаецца працаўладкаванню і часовай працоўнай занятасці маладых людзей. Найбольш эфектыўная форма работы, якая дазваляе сумясціць адпачынак і працоўную дзейнасць, – студатрадаўскі рух, які апошнія гады актывізаваўся на Шчучыншчыне. Толькі сёлета было часова працаўладкавана 500 юнакоў і дзяўчат! Лічба вельмі сімвалічная, калі ўлічыць, што нядаўна мы адзначылі 500-годдзе з дня першага ўпамінання Шчучына ў гістарычных крыніцах.